b'\n_START_ARTICLE_\nBlocada F\xc3\xa2\xc8\x99iei Gaza\n_START_PARAGRAPH_\nF\xc3\xa2\xc8\x99ia Gaza a fost blocat\xc4\x83 de c\xc4\x83tre Israel \xc8\x99i Egipt din iunie 2007, c\xc3\xa2nd, dup\xc4\x83 victoria din 2006 \xc3\xaen alegerile legislative palestiniene, Hamas a preluat controlul asupra teritoriului palestinian \xc3\xaen cursul b\xc4\x83t\xc4\x83liei de la Gaza (2007) de la grupul palestinian rival Fatah. Au urmat imediat, \xc3\xaen 2006-2007, sanc\xc8\x9biuni economice \xc3\xaempotriva Autorit\xc4\x83\xc8\x9bii Na\xc8\x9bionale Palestiniene \xc3\xaen urma alegerilor pentru formarea guvernului palestinian. La 19 septembrie 2017 guvernul Israelului a limitat livrarea de electricitate \xc8\x99i gaze naturale pentru F\xc3\xa2\xc8\x99ia Gaza ca reac\xc8\x9bie de r\xc4\x83spuns la un val de bombardament constant al rachetelor \xc8\x99i mortarului de pe teritoriul israelian din F\xc3\xa2\xc8\x99ia Gaza. Atacurile armate au crescut semnificativ dup\xc4\x83 ce Israelul s-a retras din F\xc3\xa2\xc8\x99ia Gaza \xc3\xaen august 2005 \xc8\x99i dup\xc4\x83 ce a intrat \xc3\xaen putere mi\xc8\x99carea islamist\xc4\x83 Hamas \xc3\xaen februarie 2007, iar \xc3\xaen perioada ianuarie-septembrie 2007, 122 de israelieni au fost uci\xc8\x99i \xc8\x99i 2 r\xc4\x83ni\xc8\x9bi._NEWLINE_Blocada a fost criticat\xc4\x83 de Secretarul General al Na\xc8\x9biunilor Unite, Ban Ki-moon, de Consiliul Na\xc8\x9biunilor Unite pentru Drepturile Omului \xc8\x99i alte organiza\xc8\x9bii pentru drepturile omului. Blocada era sus\xc8\x9binut\xc4\x83 oficial de guvernul american, dar \xc3\xaen iunie 2010,  secretarul de stat al SUA, Hillary Clinton, a numit situa\xc8\x9bia din Gaza "inacceptabil\xc4\x83". Prim-ministrul Regatului Unit David Cameron, \xc3\xaen timpul vizitei sale \xc3\xaen Turcia din iulie 2010, a comparat locuitorii bloca\xc8\x9bi \xc3\xaen F\xc3\xa2\xc8\x99ia Gaza cu \xe2\x80\x9ede\xc8\x9binu\xc8\x9bii din penitenciare".\n_START_SECTION_\nConsiliul ONU pentru Drepturile Omului\n_START_PARAGRAPH_\n\xc3\x8entr-un articol  din 20 ianuarie 2008, publicat \xc3\xaen New York Times, expertul independent al Consiliului ONU pentru Drepturile Omului, John Dugart, a acuzat Israelul de blocada F\xc3\xa2\xc8\x99iei Gaza, accentu\xc3\xa2nd c\xc4\x83 e \xe2\x80\x9eo \xc3\xaenc\xc4\x83lcare a dreptului interna\xc8\x9bional umanitar\xe2\x80\x9d. Declara\xc8\x9biile acestuia au fost contestate de Abraham Bell, profesor de drept, Facultatea de Drept a Universit\xc4\x83\xc8\x9bii din San Diego, California, invoc\xc3\xa2nd c\xc4\x83 dreptul interna\xc8\x9bional nu impune niciunei \xc8\x9b\xc4\x83ri, inclusiv Israelului, ca frontiera unui stat cu statut independent, \xc3\xaen care tr\xc4\x83ie\xc8\x99te popula\xc8\x9bia ostil\xc4\x83, s\xc4\x83 fie deschis\xc4\x83.'